Diana Şoşoacă, după scandalul din Parlament: "Îmi voi lua inclusiv permis de port-armă şi o să solicit pază non-stop".
Diana Șoșoacă anunță că a depus plângere împotriva președintelui Comisiei juridice din Senat, Iulia Scântei. Diana Șoșoacă a intrat cu forța în Comisia Juridică, unde a fost invitată pentru a fi audiată înainte de a fi sancționată pentru comportamentul din Senat.
Senatorul Diana Șoșoacă anunță că a depus plângere împotriva președintelui Comisiei juridice din Senat, Iulia Scântei, pentru că a fost bătută: Șoșoacă: "Îmi voi lua inclusiv permis de port-armă și o să solicit pază non-stop"."În acest context îmi voi lua inclusiv permis de port-armă și o să solicit pază non-stop, dacă inclusiv în Parlamentul României ești bătut ca senator. România nu e stat de drept. În România s-a instaurat dictatura. Păi în Rusia e mai multă democrație decât în România de o mie de ori. Și în China e democrație", spune Diana Șoșoacă.Ea afirmă că a depus plângere penală împotriva președintelui Comisiei juridice din Senat, Iulia Scântei, împotriva "senatorului care m-a lovit cu pumnul în piept" și a doi angajați ai Senatului.Diana Șoșoacă a provocat, din nou, un scandal în Parlament, după ce a intrat cu forța în Comisia Juridică, unde a fost invitată pentru a fi audiată înainte de a fi sancționată pentru comportamentul din Senat. Scandalul a pornit după ce președintele comisiei i-a cerut senatoarei să poarte mască.Senatoarea a intrat cu forța în sală, păzită de doi angajați ai Senatului, și a susținut că "s-a dat ordin să fie bătută“.